text: Video: Danmarksmester i vendeplov laver kæmpelogo
  11 oktober 2016 kl. 15.44
  To rådgivningsfirmaer fusionerede i dag, og i den andledning fik de harvet deres logo i kæmpeformat på en mark.
  Danmarksmesteren i vendeplov, Søren Korsgaard, har harvet et logo på 270 gange 80 meter i en mark. Anledningen var, at Esbjerg-firmaet Jysk Landbrugsrådgivning har fusioneret med Heden & Fjorden.
  Deres nye navn er Sagro, og netop de bogstaver har Søren Korsgaard harvet i en mark.
  For at harve de 80 meter høje bogstaver i marken, lagde man koordinater til logoet ind i en computer, som Søren Korsgaard kørte efter. På den måde skabte han et logo på størrelse med tre fodboldbaner.
  